Di tmedyazt taqbaylit tatrart ad d-naf yal amedyaz d acu n ubrid i yeḍfer, wa d abrid n ccna, wa d abrid n tira, aneggaru-a ad naf d amedyaz ur nettwassen ara mliḥ di tmetti, acku d timetti ur yeqqaren ara idlisen s waṭas ala ayen i d-yettwabedren deg iɣerbazen neɣ di tseddawiyin, dagi ma yella umedyaz yesa allalen n usufeɣ n yidlisen, ma d win ur yesin ara, ur d-tettufrar ara tmedyazt-is ɣer wannar n tsekla taqbaylit am tmedyazt n Rabeḥ BUCNEB, i nereḍ ad d-yili d amedya n tulmisin n tmedyazt taqbaylit tatrart.